# 

# На основу члана 52. Пословника Народне скупштине Републике Српске („Службени гласник Републике Српске“, број 66/20) Одбор за ревизију је на својој Трећој сједници, одржаној 13. 6. 2023. године, усвојио

**З А П И С Н И К**

**са Друге сједнице Одбора, одржане 15. марта 2023. године**

Мирјана Орашанин, предсједник Одбора, отворила је сједницу у 8.30 часова.

Сједници Oдбора су присуствовали: Мирјана Орашанин, Срђан Мазалица, Драган Галић, Биљана Петковић и Саша Грбић, чланови Одбора.

Сједници нису присуствовали: Срђан Тодоровић, Страхиња Башевић, Предраг Нешић и Небојша Вукановић, чланови Одбора.

Сједници су присуствовaли и представници Главне службе за ревизију јавног сектора Републике Српске: Јово Радукић, Рената Кужет и Милован Бојић.

Од акредитованих субјеката сједници је присуствовала Селена Ратковић, представница Синдиката финансијских организација Републике Српске.

За сједницу је предложен

Д Н Е В Н И Р Е Д

1. Улога и значај Главне службе за ревизију јавног сектора Републике Српске;

2. Усвајање записника са Прве сједнице Одбора;

3. Извјештаји Главне службе за ревизију јавног сектора Републике Српске:

а) Извјештај о проведеној финансијској ревизији Консолидованог годишњег

финансијског извјештаја за кориснике буџета Републике Српске за период 1. 1 – 31. 12. 2021. године;

б) Годишњи ревизорски извјештај за 2022. годину;

4. Годишњи извјештај о активностима Главне службе за ревизију јавног сектора Републике Српске за 2022. годину;

5. Захтјев за додатним средствима за период 2023–2025. године – захтјев Главне службе за ревизију јавног сектора Републике Српске;

6. Текућа питања.

Предложени дневни ред усвојен је једногласно.

**АД 1.**

Представници Главне службе за ревизију јавног сектора Републике Српске упознали су чланове Одбора са радом Главне службе.

У дискусији су учествовали: Драган Галић, Јово Радукић, Рената Кужет, Мирјана Орашанин, Саша Грбић и Милован Бојић.

**АД 2.**

Није било дискусије.

Чланови Одбора су једногласно усвојили предложени записник.

**АД 3.**

Образложење Извјештаја дао је главни ревизор Јово Радукић.

У дискусији су учествовали Јово Радукић и Саша Грбић.

Након дискусије, чланови Одбора су једногласно заузели став да се извјештаји Главне службе за ревизију јавног сектора Републике Српске: а) Извјештај о проведеној финансијској ревизији Консолидованог годишњег финансијског извјештаја за кориснике буџета Републике Српске за период 1. 1 – 31. 12. 2021. године и б) Годишњи ревизорски извјештај за 2022. годину упућују у даљу скупштинску процедуру.

**АД 4**.

Образложење Извјештаја дао је главни ревизор Јово Радукић.

Није било дискусије.

Предсједник Одбора Мирјана Орашанин констатовала је да је Одбор примио к знању Годишњи извјештај о активностима Главне службе за ревизију јавног сектора Републике Српске за 2022. годину.

**АД 5**.

Образложење захтјева дао је главни ревизор Јово Радукић.

Није било дискусије.

Чланови Одбора су једногласно усвојили Закључак о давању сагласности на захтјев Главне службе за ревизију јавног сектора Републике Српске за додатна средства.

**АД 6**.

У оквиру ове тачке разматран је захтјев за усклађивање плате главном ревизору и замјенику главног ревизора са Законом о ревизији јавног сектора Републике Српске. Секретар Одбора је упознао чланове Одбора са одредбама Закона којим је прописан начин одређивања плате главном ревизору и замјенику главног ревизора, као и да се Одлука Одбора којом се утврђује висина плате није мијењала од 2011. године, те да ју је потребно усагласити и са одредбама Закона о раду који је прописао да се плата исказује у бруто износу. Одлуком Одбора која је на снази плата је утврђена у нето износу.

Чланови одбора су једногласно усвојили Закључак да се измјени Одлука о плати главном ревизору и замјенику главног ревизора, у дијелу висине плате и усклади са одредбама закона.

Сједница је завршена у 10 часова.

|  |  |  |
| --- | --- | --- |
|  |  | **ПРЕДСЈЕДНИК ОДБОРА** |
|  |  | **Мирјана Орашанин** |